open-index/open-wikipedia-markdown huggingface dataset:
Walter Lini

Otac **Walter Hadye Lini** (1942 - 21. februar 1999) bio je vanuatuanski političar i anglikanski svećenik, poznat kao jedan od vodećih boraca za nezavisnost Vanuatua i prvi premijer nakon sticanja nezavisnosti. Rođen je na otoku Pentecost, u vrijeme kada se Vanuatu zvao Novi Hebridi i bio pod anglo-francuskim kolonijalnim kondominijem. Za vrijeme kolonijalne vlasti Lini je osnovao Novohebridsku nacionalnu partiju, danas poznatu kao Vanua'aka Pati. Godine 1979. je pred sticanje nezavisnosti postao glavni ministar Novih Hebrida, a kada je Vanuatu 1980. stekao nezavisnost, postao je prvi premijer.

Linijev premijerski mandat je ostao upamćen po nastojanju da se na Vanuatuu uvede melanezijski socijalizam, odnosno vanjskom politikom koja se nastojala što više distancirati od bivših kolonijalnih gospodara, pogotovo Francuske. Lini je uspostavio bliske veze sa Istočnim blokom i Libijom, ali je bio isto tako vatreni pristaša Pokreta nesvrstanih. Protivio se američkim nuklearnim pokusima na Pacifiku, podržavao kanačke separatiste na Novoj Kaledoniji te bio jedina od pacifičkih zemalja koja je podržavala nezavisnost Istočnog Timora, tada pod indonežanskom vlašću.

Godine 1991. je došlo do raskola u njegovoj stranci Vanua'aku Pati, a što je omogućilo desničarskoj Uniji umjerenih stranaka na dođe na vlast. Lini je osnovao vlastitu Nacionalnu ujedinjenu partiju i ostao na njenom čelu do smrti 1999. godine. Njegova sestra Hilda se bavi politikom, a brat Ham Lini je neko vrijeme i sam bio premijer.

## Povezano
* Kokosov rat
Slama

Riječju **slama** nazivaju se osušene stabljike svih vrsta strnih žita (pšenica, raž, ovas, ječam...) koje ostanu poslije vršidbe. Neki rječnici  u slamu ubrajaju i osušene stabljike mahunarki koje ostaju poslije izdvajanja sjemena.

## Sijeno
Sijeno nije isto što i slama. Sijeno se pravi od krmnih biljaka (prije svega od trave, ali i od npr. djeteline), koje su pokošene i osušene na vazduhu. Sijeno se prvenstveno koristi kao krmivo.

## Koristi od slame
Slama se takođe donekle koristi kao krmivo (pomiješano sa sijenom), ali se uglavnom koristi kao prostirka za domaće životinje, kao biogorivo, građevinski materijal (npr. za pokrivanje kuća, nastambi za stoku i drugih objekata), kao sirovina za proizvodnju aglomerisanih materijala, materijal za izradu kućnih ukrasnih predmeta i umjetničkih djela, a može se koristiti i za proizvodnju papira i sl.

## Galerija

Datoteka:Slamnati fijaker.jpg | Slamnati fijaker (Slovenija, Prekmurje)
Datoteka:Pleterje Kegljiceva hisa1.JPG | Kuća pokrivena slamom (Slovenija)
Datoteka:Thatched pub, Bekonscot.JPG |**Thatched pub** u Engleskoj pokriven slamom


## Povezano
* Snop
* Sijeno
* Slamčica

## Napomene
Nacionalna ujedinjena partija (Vanuatu)

**Nacionalna ujedinjena partija** (, ) je socijaldemokratska politička stranka na Vanuatuu koja uglavnom okuplja anglofono stanovništvo. Osnovao ju je 1991. Walter Lini, nekadašnji prvi premijer Vanuatua, nakon što je smijenjen s čela tada vladajuće stranke Vanua'aku Pati. NUP je do 1998. do 1999. bio u koaliciji s Vanua'aku Pati. Od godine 2004. je vodi Linijev brat Ham Lini, a otada do 2008. je bila najjača stranka u Parlamentu, te sudjeluje u vladama.
Slamčica

**Slamčica** ili **slamka** je plastična cjevčica s pregibom, dvadesetak cm dužine, namijenjena za srkanje pića – kao primjerice sokova ili koktela.

## Naziv
Naziv potječe od slame, koja se nekad koristila s istom svrhom, a u tu svrhu slama se koristila od prastarih vremena. Zabilježeno je da su je koristili već stari Sumerani.

## Upotreba
Slamčice su danas pretežno tankostjeni proizvodi od polietilena ili polipropilena za jednokratnu upotrebu.

Moderni oblik slamčice patentirao je 1888. godine :en:Marvin Chester Stone

## Povezano
* Slama
Missy Higgins

**Melissa "Missy" Morrison Higgins** (**Misi Higins**, rođena 19. avgusta, 1983.) je australijska pop pevačica, muzičarka i glumica. Njen #1 albumi su *[[The Sound of White]]* (2004) i *[[On a Clear Night]]* (2007), a njeni top 10 singlovi su "Scar", "The Special Two", "Steer" i "Where I Stood". Potičući iz muzičke porodice iz Melbourna, počela je da svira klavir u šestoj godini i da peva u dvanaestoj. Dok je još bila u osnovnoj školi, Higginsova je napisala pesmu, koja je ušla u radijsko takmičenje i osvojila nagradu. Nakon toga, potpisala je ugovor sa Elevenom i Warnerom. Nakon pauze, koju je provela putujući po Evropi, izdala je svoj prvi album, *The Sound of White*, 2004. godine. Album, kao i prvi singl, *Scar* došli su na prvo mesto australijske top liste ARIA. Njen drugi singl, *The Special Two* bio je na drugom mestu. Higginsova je bila nominovana za pet nagrada ARIA i osvojila je jednu, za najbolju pop pesmu. Godine 2005. bila je nominovana za još sedam ARIA nagrada i osvojila je pet. 

Godine 2006. Higginsova je napisala materijal za novi album, i nakon američke turneje, objavila je *On a Clear Night*, koji je došao na prvo mesto top liste. Tokom 2008. imala je međunarodnu turneju i radila je i živela u SAD deset meseci. Njena pesma *Where I Stood* korišćena je u serijama, kao što su *[[Grey's Anatomy]]*, *[[Tree Hill|One Tree Hill]]* i *[[So You Think You Can Dance (SAD TV serija)|So You Think You Can Dance]]*. Higginsova se zalaže za prava životinja i za pitanja zaštite životne sredine. Takođe, zastupa organizaciju *One in Five*, koja se u Australiji bavi mentalnim zdravljem. Godine 2007. nakon godina spekulacija u medijima u vezi sa njenom seksualnom orijentacijom, Higginsova se outovala kao biseksualka, ističući da bi više volela da se mediji bave njenom muzikom. Godine 2010. imala je svoj debi na filmu, *[[Bran Nue Dae (film)|Bran Nue Dae]]*, i radila je nekoliko soundtrackova.

## Vanjske veze

* 
* Missy Higgins discografija na MusicBrainz
Tammy Bruce

**Tammy Bruce** (**Tami Brus**, 19. avgust, 1962) je američka radijska voditeljka, spisateljica i politička komentatorka. Njen talk show, *The Tammy Bruce Show* se emituje uživo vikendom preko TalkStreamLive. Ona je, takođe, česta saradnica Fox News-a.

Na svom sajtu ona se opisuje kao "ovoreno gej nezavisna konzervativka, koja je pro-choice, poseduje oružje i podržava smrtnu kaznu" i koja je glasala za predsednike Reagana, Clintona i Busha.

Godine 2003. imenovana je da radi u tranzicionom timu guvernera Schwarzeneggera, koji je došao na to mesto nakon guvernera Grayja Davisa.

Bruceova je bila sedam godina na mestu predsednice kalifornijskog odeljenja Nacionalne organizacije za žene (NOW) i dve godine je bila u direktorskom odboru te organizacije, ali je kasnije kritikovala NOW, kao i feminizam u SAD, tvrdeći da je feminizam napustio izvorne principe feminizma i da NOW naginje levici. Tokom 1980-ih učestvovala je u radu ACT-UP-a, LGBT organizacije, koja se fokusirala na pomoć osobama sa HIV/AIDS-om.

## Vanjske veze
* Tammy Bruce's official website
* Currently rated #1 on TalkStreamLive
* 

## Reference
Donald Kapolkas

**Donald Masike'Vanua Kalpokas** (23. august 1943 -) je vanuatuanski političar i diplomat koji je u dva navrata služio kao premijer.

Početkom 1970-ih je, u doba anglo-francuskog kondominija zajedno s Walterom Linijem osnovao Novohebridsku nacionalnu partiju, koja od 1974. djeluje pod imenom Vanua'aku Pati. Kalpokas je dva puta služio kao ministar vanjskih poslova u Linijevom kabinetu, ali se s Linijem razišao u jesen 1991. i uspio u Parlamentu izglasati njegovo nepovjerenje njegovoj vladi. Kalpokas je nakon toga postao premijer i vođa stranke, a Lini je počeo voditi otpadničku Nacionalnu ujedinjenu partiju (NUP). Pred sam kraj 1991. je Kalpokasova stranka izgubila izbore, a Kalpokas morao napustiti premijerski položaj. Kalpokas je godine 1998. zajedno sa Linijem formirao novu vladajuću koaliciju te služio kao premijer sve do ostavke 1999. godine. Godine 2001. je podnio ostavku na mjesto vođe stranke, a 2004. se bez uspjeha natjecao za predsjednika. U novembru 2007. je imenovan za stalnog predstavnika Vanutaua u UN.

## Izvori

* KALPOKAS, Donald International Who's Who. accessed September 4, 2006.
* Index Ka Rulers.org. accessed September 4, 2006.
Unija umjerenih stranaka

**Unije umjerenih stranaka** (, ), UPM) je konzervativna politička stranka na Vanuatuu koja uglavnom okuplja frankofono stanovništvo. Na vlasti je bila od 1991. do 1998. godine pod vodstvom premijera Maximea Carlota Kormana i Sergea Vohora. Krajem 1990-ih je Korman odstupio iz UPM i formirao vlastitu Vanuatuansku republikansku stranku. Vohor je na čelu UPM nakon izbora 2004. sastavio vladu, ali je ona potrajala tek nekoliko mjeseci. Otada je UPM povremeno koalirao s ljevičarskim vladama Hama Linija i Edwarda Natapeija.
Serge Vohor

**Serge Vohor** (1955 - ) je vanuatuanski političar koji je u tri navrata bio premijer premijer i koji trenutno vodi desničarsku Uniju umjerenih stranaka (UPM). Vohor se UPM-u priključio kada je tu stranku vodio Maxime Carlot Korman, a nakon UPM-ovog dolaska na vlast 1991. godine je služio kao vanuatuanski ministar vanjskih poslova. Vohor se potom razišao sa Kormanom, koji je poslije formirao Vanuatuansku republikansku stranku. Vohor je premijerom prvi put postao u decembru 1995. i na tom mjestu ostao do februara 1996. Drugi put je premijerom postao u septembru 1996. i služio do marta 1998. Za vrijeme drugog mandata je izbio spor oko plaća za pripadnike paravojnih Vanuatanskih mobilnih snaga koji su potom oteli njega i predsjednika Jean Marie Leye Lenelgaua.

Vohor je treći put premijerom postao nakon izbora 2004. godine. Ubrzo je izazvao kontroverzu kada je prilikom tajnog posjeta Taipeiu uspostavio diplomatske odnose sa Republikom Kinom (Tajvan), a bez znanja ostalih članova Vijeća ministara. Oni su se tada sastali bez Vohora i poništili odluku, potvrdivši da Vanuatu priznaje jedino NR Kinu, odnosno da se drži politike jedne Kine. Nekoliko tjedana su i Tajvan i NR Kina tvrdili da imaju diplomatske odnose sa Vanuatuom. Na kraju su se Vohorove pristaše u Parlamentu pridružile opoziciji i izglasale Vohoru nepovjerenje. Njega je kao novi premijer zamijenio Ham Lini.

Nakon izbora 2008. je Vohor služio u vladi Edwarda Natapeija kao ministar za infrastrukturu i javne usluge.

## Reference
Barak Sopé

**Barak Tame Sopé Mautamata** (1955 -) je vanuatuanski političar koji trenutno vodi Melanezijsku progresivnu partiju i koji je od 1999. do 2001. služio kao premijer.

Barak Sope je nećak prvog vanuatuanskog predsjednika Atija Georgea Sokomanua. Na vlast je došao nakon smjene Donalda Kapolkasa. U aprilu 2001. mu je izglasano nepovjerenje. Godine 2002. je osuđen na dvije godine zatvora zbog krivotvorenja vladnih isprava. Godine 2004. ga je predsjednik pomilovao, a što je izazvalo proteste australijske i novozelandske vlade. U ljeto 2004. se priključio koaliciji Sergea Vohora kao ministar vanjskih poslova, ali je nekoliko mjeseci kasnije dao ostavku u znak protesta zbog Vohorove odluke da se prizna Tajvan. Kada je nekoliko mjeseci kasnije novu vladu formirao Ham Lini, Sope je u njoj služio kao ministar poljoprivrede, šumarstva i ribarstva.

Na izborima 2008. godine Sope je izgubio svoje parlamentarno mjesto.

## Reference
Melanezijska progresivna partija

**Melanezijska progresivna partija** () je politička stranka na Vanuatuu, koja okuplja pristaše bivšeg premijera Baraka Sopea, koji je njen predsjednik. Dugo vremena je bila važan koalicijski partner lijevim i desnim vladama. Na izborima godine 2008. je osvojila jedan mandat.
Ham Lini

**Ham Lini Vanuraoroa** (rođen 8.decembra 1951 - 10. novembar 2025) bio je političar iz Vanuatua, koji od 11. decembra 2004. do 22. septembra 2008. obavljao funkciju premijera te države. On je brat Volter Linija koji je jedan od osnivača te države. Ham Lini je vođa Nacionalne ujedinjene partije, koja je na izborima održanim u julu 2004. postala najjača parlamentarna stranka. U avgustu 2004. je formirana vlada nacionalnog jedinstva u kojoj je za premijera izabran Serge Vohor. U decembru 2004. je Vohoru izglasano nepoverenje zbog uspostavljanja odnosa sa Tajvanom, a Lini je odlukom parlamenta postao premijer.

Nakon izbora 2008. je vlast preuzeo Edward Natapei, vođa Vanua'aku Pati, s kojim je Lini stupio u koaliciju i dobio mjesto vicepremijera. Koalicija je razvrgnuta u novembru 2009. kada je Natapei čuo da Lini zajedno sa vođom opozicije Maximeom Kormanom planira izglasavanje nepovjerenja i stvaranje nove koalicije.
Vanuatuanska republikanska partija

**Vanuatuanska republikanska partija** (, ) je politička stranka na Vanuatuu koja okuplja frankofono stanovništvo. Nastala je krajem 1990-ih kada je tadašnji premijer Maxime Carlot Korman svrgnut s mjesta predsjednika vladajuće Unije umjerenih stranaka, te je osnovao novu stranku. Od 2004. do 2008. stranka je sudjelovala u koalicijskoj vladi Hama Linija, a od 2008. je glavna opozicijska stranka.
Etničke grupe Barbadosa

**Etničke grupe [[Barbados]]a**, 295,000 stanovnika (UN Country Population; 2008) 
* Angloamerikanci 3,500 
* Arapi 100 
* **[[Barbadošani]]** (Bajani, Bajuni) 257,000 
* Britanci 29,000 
* Garifuna (Crni Karibi) 100 
* Grci 300 
* Indopakistanci 2,700 
* Mandarinski Kinezi 100 
* Židovi 40

## Izvori
Provincije Vanuatua

**[[Vanuatu]]** je od 1994. godine podijeljen na šest provincija. Imena na engleskom jeziku su dobijena od prvih slova imena svakog otoka:

## Općine
Provincije se dalje dijele na općine (obično sastavljene od jednog otoka) koje vodi skupština i gradonačelnik koga bira ista skupština.

## Povezano
* ISO 3166-2:VU

## Vanjske veze

*
Opšti izbori na Vanuatuu 2008.

**Parlamentarni izbori** na Vanuatuu su održani 2. septembra 2008. Na njima je sudjelovalo 300 kandidata, od čega 9 žena, iz 25 političkih stranaka, a među njima je bilo oko 80 nezavisnih kandidata. Bilo je 170.000 upisanih birača, a trebalo se ispuniti 52 mjesta u Parlamentu pri čemu je zemlja podijeljena na 17 višemandantnih izbornih jedinica.

Konačni rezultati su objavljeni 10. septembra 2008. Prema njima je najviše mjesta u Parlamentu (11) dobila Vanua'aku Pati, čiji je vođa Edward Natapei 22. septembra tajnim glasanjem novoizabranih članova Parlamenta izabran za premijera te je sastavio vladu koju su osim njegove činile i Unija umjerenih stranaka i NUP.

## Reference
Ježinci

**Ježinci** *(Echinoidea)* su razred bodljikaša najčešće okruglasta, rjeđe srcasta ili pločasta tijela s gornje strane prekrivena pomičnim bodljama.

## Građa tijela
S donje tijela strane su usta u kojima se nalazi 5 zubića. Oko usta se nalazi i 5 pari usnih nožica koje služe kao kemijska osjetila za izbor hrane. Tu se nalazi i 5 busenastih struktura koje služe za disanje. U 5 pravilnih dvoredova kroz rupice u pločicama prolaze prionljive nožice uz pomoć čijih se ljepljivih vrškova ježinci hvataju za podlogu. Dvoredovi završavaju na gornjoj (vršnoj) strani s jednom osjetnom nožicom. Na površini tijela se nalaze mnogobrojni sitni privjesci štipaljke.
  
## Stanište
Nastanjuju kamenita i pješčana dna, livade morskih cvjetnica. Ježinci nepravilnog oblika, nepravilnjaci, većinom žive u izvaneuropskim morima, mnogi u velikim dubinama.

## Prehrana
Hrane se algama koje nanose morske struje, pretežno su biljojedi, ali postoje i grabežljive vrste.

## Razmnožavanje
Plodila ježinaca su u tjelesnoj šupljini u međuzrakama s vršne strane. Spolni proizvodi izlaze izravno u vodu gdje se oplođuju vanjskom oplodnjom. Stvaraju milijune jajašaca. Za leglo se brinu jedino arktički oblici.

## Prirodni neprijatelji
Prirodni neprijatelji su im ribe, zvjezdače i rakovi. Najviše stradaju od nametnika praživotinja, oblića, veslonožaca, vitičara i dr.

## Razdioba
Poznato je oko 800 vrsta ježinaca. U Jadranskome moru žive: dugobodlji morski turban *(Cidaris cidaris)* kojemu su bodlje dvostruko dulje od promjera tijela, *Stylocidaris affinis*, crni ježinac *(Arbacia lixula)* nastanjuje hridinasto tlo, ljubičasti ježinac *(Sphaerechinus granularis)* kojemu su bodlje ljubičaste i kratke (oko 2&nbsp;cm), boravi na pjeskovitom i hridinastom tlu, kuglasti ježinac *(Echinus melo)* živi na pješčanom dnu, patuljasti ježinac *(Psamechinus microturbeculatus)* živi na mjestima gdje ima algi i morskih cvjetnica, hridinski ježinac *(Paracentrotus lividus)* nastanjuje plitke kamenite obale. Od ježinaca nepravilna oblika, u Jadranskome moru žive maleni ježinac *(Echinocyamus pusillus)* i grimizni divojež *(Spatangus purpureus)* srcasta oblika s rijetkim dugačkim i gustim kratkim bodljama.
* Podrazred Perischoechinoidea
** Red Cidaroida
* Podrazred Euechinoidea
** Nadred Atelostomata
*** Red Cassiduloida
*** Red Spatangoida
** Nadred Diadematacea
*** Red Diadematoida
*** Red Echinothurioida
*** Red Pedinoida
** Nadred Echinacea
*** Red Arbacioida
*** Red Echinoida
*** Red Phymosomatoida
*** Red Salenioida
*** Red Temnopleuroida
** Nadred Gnathostomata
*** Red Clypeasteroida
*** Red Holectypoida

## Izvori

## Vanjske veze
Bodljikaši

**Bodljikaši** (*Echinodermata*) su koljeno uglavnom bodljikavih, zrakastosimetričnih i nepokretnih ili slabopokretnih morskih životinja koje žive blizu morskog dna. Neki su promjera samo nekoliko milimetara a ima ih i većih od 1 m.

## Građa tijela
Većina je peterozrakaste simetrije tijela što je prilagodba je na sjedilački način života. Razlikuju se usnena (oralna) i vršna (apikalna) strana tijela. Zrake se, ovisno o vrsti, više ili manje izbočuju na tijelu. Imaju dobro razvijen kožni skelet od spužvastih pločica vapnenca. Kod trpova su pločice raspršene u koži, kod zvjezdača su pokretno spojene a kod ježinaca nepokretno. Bodlje su sredstvo za obranu, a pomažu i pri kretanju po morskom dnu. Oblik bodlji ovisi o različitim prilagodbama. Neke životinje na vrhovima bodlji imaju i male štipaljke koje im uglavnom služe za čišćenje bodlji, a mogu poslužiti za obranu ili za hvatanje manjeg plijena.

### Vodožilni sustav
Sustav brojnih cjevčica položenih u zrakama tijela ispunjenih tekućinom, najčešće morskom vodom. Iz cjevčica izviru ogranci, nožice koje obavljaju različite funkcije: služe za kretanje, disanje, izlučivanje otpadnih tvari, a i kao osjetila.

### Živčani sustav
Živčani sustav čine živčane trake koje se pružaju u pet smjerova prateći vodožilni sustav. Bodljikaši nemaju mozak.

## Razmnožavanje

Spolovi su razdvojeni iako je spolne razlike u vanjskom izgledu je teško uočiti. Najčešća je vanjska oplodnja. Ženke u vodu polažu jajašca, a mužjaci spermije. No postoje vrste kod kojih je oplodnja unutarnja a neke čak i njeguju svoja legla pa nose jajašca spremljena među bodljama ili u posebnim jamicama na površini tijela.

Preobrazba ježinaca je vrlo složena. Iz jajašaca koja se pokreću u vodi trepetljikama, razviju se dvostrano simetrične ličinke koje plivaju s pomoću niza trepetljika. Starijim se ličnkama trepetljikavi nabori produljuju u mnogobrojne krakove koje podupiru vapnenasi prutići. Kad dovrše preobrazbu i spuste se na dno tada su već zrakasto simetrične odrasle jedinke.

Bodljikaši (osim ježinaca) imaju veliku sposobnost obnavljanja tijela. Mogu se razmnožavati "odvojenim krakovima" (to znači ako se nekako zvjezdača ili zmijača prepolovi od svakog dijela tijela se mogu razviti nove jedinke, mogu se čak pojaviti i prekobrojni kraci).

## Prehrana
Stapčari svojim dugim kracima hvataju biljni i životinjski plankton. Trpovi se djelomično hrane planktonom a djelomično sitnim čestica organske tvari koju pronalaze u pijesku. Zmijače su grabežljive ili se hrane sitnim česticama organske tvari nastalim raspadanjem organizama (detritusom). Zvjezdače su djelomično grabežljive, svladavaju veće životinje npr. puževe, školjkaše, ribe djelomično se hrane organskim ostacima. Nikad nisu nametnici

## Sistematika
Poznato je više od 6 000 vrsta bodljikaša (u Jadranskome moru živi oko 60 vrsta) koje se mogu razdijeliti u 5 razreda: 
* stapčari (*Crinoidea*),
* trpovi (*Holothuroidea*),
* ježinci (*Echinoidea*),
* zvjezdače (*Asteroidea*),
* zmijače (*Ophiuroidea*).

## Izvori
Zmijače

**Zmijače** *(Ophiuroidea)* razred su bodljikaša plosnata tijela a tankim, gipkim, oblim, zmijastim kracima kojih je uvijek pet ali se ponekad mogu granati.

## Građa tijela

Kreću se gibanjem krakova koje mogu savijati na sve strane, vješati se oko biljaka i koralja. Ako neki od krakova pukne, mogu ih nadoknaditi. Njihove prionljive nožice nemaju prianjaljke ni mjehuriće pa ne pridonose kretanju već služe za unošenje hrane u usta koja se nalaze s donje strane tijela. Oko ustiju je 5 pari uskih dugih pukotina u kojima se nalaze dišni i spolni organi.

## Razmnožavanje

Zmijače su većinom odvojena spola, ali su neke dvospolci koji u svakoj spolnoj vrećici imaju po jedan sjemenik i jajnik. Jajašca se većinom razvijaju u moru, kod rijetkih vrsta u tijelu ženke (u vrećicama u pukotinama pokraj ustiju).

## Stanište

Naseljavaju kamenito, pjeskovito ili muljevito dno. Cijelu Jadransku obalu. Po danu se skrivaju pod kamenjem i stijenama ili se ukopavaju u pijesak. Mladi primjerci se skrivaju među algama, morskim cvjetnicama, spužvama. Hrane se ostacima uginulih organizama ili su grabežljive, plijen su im poglavito školjkaši, puževi, rakovi.

## Razdioba

Poznato je više od 2000 vrsta zmijača, u Jadranskome moru živi 20 vrsta. Iz porodice *Ophiomyxidae* *Ophiomyxa pentagona*, iz porodice dubokomorskih zmijača *Ophiocanthidae Ophiacantha*, iz porodice vrlo dugih krakova *Amphiuridae* *Amphiura chiajei*, *A. filiformis*, *Amphipholis squamata*, iz porodice *Ophiothricidae* dlakava zmijača *(Ophiothrix fragilis)*, *Ophiothrix quinquemaculata*, iz porodice *Ophiodermatidae* česta je velika zmijača *(Ophioderma longicauda)*, vrste iz porodice *Ophiolepidae* imaju ploču prekrivenu ljuskama, *Ophiura grubei*, *O. ophiura*, *O. albida*, iz porodice *Ophiuridae* *Ophiopsila aranea*.
## Izvori

## Vanjske veze
Protostomia

U skupinu **Protostomia** spadaju koljena životinja s potpunim probavnim sustavom kod kojih se u embrionalnom razvoju crijeva prausta preoblikuju u usta, a otvor anusa se pojavljuje sekundarno. U ovu skupinu spadaju kako Ecdysozoa tako i Lophotrochozoa.

Za razliku od Deuterostomia, Protostomia su parafiletička skupina životinja.

Tipične skupine Protostomia su, na primjer:
* Ecdysozoa
** Oblići (Nematoda)
** Nematomorpha
** Dugoživci (Tardigrada)
** Člankonošci (Arthropoda), između ostalih, tu se ubrajaju kukci, paučnjaci i rakovi 
* Lophotrochozoa
** Mekušci (Mollusca), između ostalih puževi, školjkaši i glavonošci
** Kolutićavci (Annelida), između ostalih gujavice
** Mahovnjaci (Bryozoa)
** Ramenonošci (Brachiopoda)
** Zvjezdani (Echiura)
* Platyzoa
** Plošnjaci (Plathelminthes)
** Gastrotricha
** Gnathostomulida
** Micrognathozoa
** Kolnjaci (Rotatoria)
** Cycliophora
** Acanthocephala

## Povezano
* Sistematika životinjskog carstva

## Vanjske veze
### Ostali projekti
Trpovi

**Morski krastavci** ili **trpovi** (lat.*Holothuroidea*) obuhvaćaju oko 500 vrsta. Imaju izduženo kobasičasto tijelo dugo 1–20&nbsp;cm, s vapnenačkim pločicama različitih oblika i cjevastim nožicama koje su poredane u nizove ili razasute po tijelu. Neke vrste su razdvojenih spolova, a neke su hermafroditi. Razmnožavaju se spolno ili bespolno. Neke vrste plivaju kao meduze, dok druge vrste su pričvršćene za podlogu.

## Rasprostranjenost
Trpovi žive u većini mora i oceana. Mogu se naći u tropskim predjelima i u polarnim krajevima. Isključivo žive u vodi do dubine od 100 metara.

## Živčani sustav
Nemaju mozak, ali imaju razvijeni vodožilni sustav po cijelom tijelu.

## Prehrana
Hrane se planktonom i organskim tvarima na dnu mora. Radi toga su dobili popularan naziv "morski usisavač".

## Razmnožavanje
Trpovi su jednospolci te spolne produkte puštaju u more. Njihovi spermiji su bijele boje, a jajne stanice žute boje. Ponekad se podijele i nastanu dva nova trpa.

## Vanjske veze
Zvjezdače

**Zvjezdače** *(Asteroidea)* su razred pokretnih morskih životinja iz koljena bodljikaša sploštena tijela na kojemu se ističu krakovi.

## Građa tijela

Većina zvjezdača ima pet krakova koji izlaze iz središnjeg dijela tijela (ploče). Postoje vrste i s većim brojem krakova. Kraci su najširi na mjestu gdje se sastaju s pločom, prema vrhu se sužavaju. S donje strane krakova nalaze se mnoge prionljive nožice, često u dva reda, rjeđe u 4 reda. Na kraju svakog kraka je neparna nožica koja se koristi kao pokretno vršno ticalo koje s donje strane ima osjetilo za vid. Kako su vrhovi krakova zvjezdača okrenuti prema gore oči zvjezdača su okrenute prema svjetlu. U kracima je čvrst skelet od djelića koji su međusobno zglobno spojeni kao kralješci u kralježnici. S gornje strane zvjezdače su često vrlo živih boja, usnena strana im je okrenuta prema dnu. Na koži zvjezdača se nalaze pokretne i nepokretne bodlje, štipaljke, male izbočine (papule). Kroz papule dišu i izbacuju suvišnu tvar.

## Prehrana

Hrane se životinjskom hranom. Sitniji plijen uvlače u tijelo a na krupniji plijen npr. školjkaše, rakove, ježince kroz usta izbace želudac te ga njime obuhvate i ubiju probavnim sokovima.

## Razmnožavanje

Zvjezdače su uglavnom razdvojena spola, izuzetak je petokutna zvjezdača kojoj su mlade jedinke muškog spola, a starije ženke. Jaja se najčešće oplođuju u moru.

## Porodice i vrste

Poznato je oko 2000 vrsta. Zvjezdače iz porodice *Brisingidae* vanjskim izgledom podsjećaju na zmijače, u Jadranskom moru živi *Brisingella coronata*. Iz porodice *Asteriidae* u Jadranskom moru žive bodljikava zvjezdača *(Coscinasterias tenuispina)* i kvrgava zvjezdača ili velika križnjača *(Marthasterias glacialis)*, iz porodice *Astropectinidae* narančasta križalina *(Astropecten aranciacus)*, *A. bispinosus*, *A. spinulosus*, *A. irregularis*, iz porodice *Asterinidae* petokutna zvjezdača *(Anseropoda placenta)*, *Asterina gibbosa*, iz porodice *Echinasteridae* crvena zvjezdača *(Echinaster sepositus)*, iz porodice *Ophiasteridae* tvrda zvjezdača *(Hacelia attenuata)* i zakonom zaštićena ljubičasta zvjezdača *(Ophidiaster ophidianus)*, iz porodice *Solasteridae* suncotračka *(Solister Papposus)* ima 8-14 krakova itd.

## Izvori
Dugoživci

**Dugoživci** (Tardigrada) su koljeno životinja u okviru podcarstva (u nekim sistematikama natkoljena) Ecdysozoa. Ove većinom mikroskopski malene životinje zbog svog načina kretanja i bucmastog izgleda malo potsjećaju na nespretne medvjediće u minijaturi, pa su dobili i ime **vodeni medvjedići**. 

Žive u svim morima, slatkim vodama i vlažnim biotopima na kopnu, gdje ih se najčešće može naći u vodenom "filmu" na nakupinama mahovina, u žljebovima i na krovovima kuća. U nepovoljnim uvjetima vrste koje žive na kopnu osuše se i u stanju obamrlosti (anabioza) mogu preživjeti i više godina dok uvjeti ponovo postanu povoljni. To svojstvo donijelo im je i hrvatsko ime *dugoživci*. 

Imaju četiri para kratkih nožica koje završavaju malenim pandžicama. Hrane se kako sadržajem biljnih stanica, tako i grabežljivo, malim životinjicama kao što su neke vrste oblića (Nematoda) ili kolnjaka (Rotifera). Kad uhvate takvu životinjicu, ubodu ju i isišu.

Razmnožavaju se uglavnom spolno. No, kod nekih vrsta nisu poznati mužjaci, tako da se razmnožavaju partenogenetski, bez sudjelovanja mužjaka. U tom se slučaju jaja razvijaju bez oplodnje.

Pretpostavlja se, da su im najbliži srodnici člankonošci (Arthropoda) i crvonošci (Onychophora), s kojima zajedno čine takson Panarthropoda.

## Drugi projekti
Filogenetsko stablo

**Filogenetsko** ili **evolucijsko stablo** pokazuje evolucijske odnose između raznih vrsta ili drugih delova za koje se pretpostavlja da imaju zajedničke predake. Time je filogenetsko stablo ustvari oblik kladograma. Svako grananje od predaka označava na stablu najbližeg zajedničkog pretka. Dužine grana označavaju procenjeno vreme kroz koje su se grupe životinja odvojeno razvijale, ili broj mutacija koje su se desile u tom vremenu. Svako čvorište na filogenetskom stablu smatra se *taksonomskom zajednicom*, pri čemu se unutrašnja čvorišta smatraju *[[hipoteza|hipotetičkom]] taksonomskom zajednicom*, ako se odgovarajuće vrste ne mogu posmatrati.

## Izvori podataka i njihovo interpretiranje
Filogenetska stabla danas se grade uglavnom na analizi segmenata gena pojedinih vrsta. Pri tome se izračunavaju dužine pojedinih segmenata istog gena (ili eventualno istih gena) određene vrste i koriste se sličnosti i razlike za izgradnju stabla. Vrste čiji su segmenti slični, verovatno se na stablu nalaze bliže od onih, kod kojih se iste sekvence jako razlikuju. Kako kompleksnost izračuna takvih stabala sa brojem segmenata eksponencijalno raste, za generisanje stabala koristi se heuristika. U standardne metode molekularno filogenetičke konstrukcije stabla spada više matematičko-statističkih metoda.

Cilj izrade filogenetskog stabla je što detaljnije objašnjenje evolucije. Danas je poznato, da se geni nisu razvijali ravnomjerno. Neki geni koji se danas nalaze kod čovjeka, imaju zajedničkog pretka samo sa čimpanzama, dok se neki drugi pojavljuju kod svih sisara, i tome slično.

Zbog toga može da se dogodi, da filogenetske analize različitih gena iste vrste rezultiraju različitim filogenetskim stablima od kojih je svako korektno. Kako bi se utvrdio razvojni niz kao i grananja u evoluciji pojedinih vrsta, neophodno je ispitivanje različitih segmenata gena. Osim toga, u interpretaciji treba uzeti u obzir kako rezultate klasične filogeneze tako i morfološka obeležja.

## Kritike
* Po definiciji, filogenetička stabla ne mogu da predstavljaju hibridiziranje niti lateralni transfer gena, koje su takođe važne metode prenosa gena. Zbog toga, neki naučnici zastupaju stanovište, da se ne treba da istražuje filogenetsko stablo, nego bi trebalo da se istražuje *filogenetsku mrežu* (ona se od filogenetskog stabla razlikuje time, da dozvoljava "poprečne veze" između vrsta koje inače nisu direktno srodne).
* Stabla, koja ne sadrže izumrle vrste treba interpretirati sa oprezom.

## Povezano
* Filogeneza

## Vanjske veze

* Tree of Life Web-Projekt
Filogenija

**Filogenija** je **[[nauka]]** o **procesu**  **[[filogeneza|filogeneze]]** (grčki **φυλογένεση**, složenica od *φῦλον* — koljeno, rodbina, i *γéνeσiς* — nastanak), odnosno razvoju  grupa živih bića (biološka evolucija) tokom  istorijske prošlosti  Zemlje.

Pojam nije ograničen samo na evoluciju životinjskih stabala nego uključuje i razvoj pojedinih taksa na svim nivoima sistematike. Koristi ga se i za karakterizovanje evolucije pojedinih osobitosti kroz razvojnu istoriju.

Istraživanje filogeneze provodi se naročito:
* vrednovanjem morfoloških i anatomskih osobitosti fosila,
* uspoređivanjem morfoloških, anatomskih i fizioloških osobitosti recentnih živih bića,
* uspoređivanjem ortogeneze pretežno recentnih živih bića,
* analizom DNK, posebice pojedinih segmenata DNK i molekularno filogenetskim metodama.

Iz ovih podataka može da se izradi filogenetsko stablo koje prikazuje pretpostavljene srodničke odnose.

Naučno teorijski problem filogenetskih istraživanja leži u činjenici, da filogeneza u pravilu ne može direktno da se posmatra, niti da se eksperimentalno ponove evolucijski procesi koji su se evidentno dešavali. Radi koliko toliko zaokruženih rekonstrukcija stabala porekla odnosno razvitka, neophodno je da se koriste dokazi koje prikupljaju razna druga naučna područja.

Kod vrednovanja raznih osobitosti vrlo važno je razlikovati homologiju od analogije.
* Homologija, na primer homologni organi ili homologni način ponašanja pokazuju isti osnovni plan građe ili istu strukturu koja varira ovisno o ekološkim uvetima. Homologni organi mogu da imaju vrlo različitu namenu pa prema tome mogu da imaju i vrlo različit izgled. Tipičan primer homologije organa su prednji udovi kičmenjaka. Delom su se razvili u prednje udove za hodanje, ali drukčije oblikovani, mogu biti krila (ptice, pterosauria, šišmiši), peraje (ribe, pingvinke, ichthyosauria, kitovi), udovi za hvatanje (čovek, majmuni i neki pripadnici sauria) ili alat za kopanje (krtice, gola krtica, krtice tobolčari). Koštana podloga ovih udova u osnovu je ista. Isti način građe može da se objasni samo filogenezom. Homologije upućuju na filogenetsku srodnost i predstavljaju značajan dokaz za oblikovanje stabala srodnosti.
* Analogije, na primer analogni organi, pokazuju - ponekad zapanjujuću - vanjske sličnosti a pored toga imaju i iste funkcije. No, oni su se razvili nezavisno jedni od drugih konvergentnim razvojem. Tako oči dela glavonožaca i kičmenjaka izvana izgledaju isto, a imaju i istu funkciju. Tek kod pobliže mikroskopske analize može da se utvrdi razlika u građi. Ontogenetska istraživanja pokazuju, da su se razvili iz različitih kličnih listaka. Analogije nisu dokaz bliske filogenetske srodnosti. Upravo obrnuto, one u pravilu sugerišu odvojene razvojne puteve.

## Povezano
* filogenija životinja
Filozofija ekonomije

**Filozofija ekonomije** je filozofska analiza metodoloških pitanja sa kojima se sreću ekonomske teorije i normativnih problema koji su posljedica presjecanja ekonomije blagostanja i političke filozofije.
Filozofija fizike

U filozofiji **filozofija fizike** proučava temeljna filozofska pitanja moderne fizike, proučavanje materije i energije te njihovu Interakciju. Filozofija fizike počinje promišljajući o osnovnim metafizičkim i epistemološkiml pitanjima koja postavlja fizika: uzročnost, determinizam i prirodda fizičkih zakona. Potom se okreće pitanjima vezanim uz važne teme suvremene fizike:
* Fizička kozmologija: svemir, vrijeme, porijeklo i konačna sudbina univerzuma;
* Termodinamika i statistička mehanika: energija, rad, slučajnost, informacija;
* Kvantna mehanika: njena suparnička tumačenja i neintuitivni zaključci.

Prije nekoliko vijekova, proučavanje slučajnosti i temeljne prirode svemira, vremena, materije i univerzuma je bilo dio metafizike. Danas je filozofija fizike u svojoj biti dio filozofije nauke.

## Vanjske veze
* Stanford Encyclopedia of Philosophy:
** "Absolute and Relational Theories of Space and Motion"—Nick Huggett and Carl Hoefer.
** "Being and Becoming in Modern Physics"—Steven Savitt.
** "Boltzmann's Work in Statistical Physics"—Jos Uffink.
** "Conventionality of Simultaneity"—Allen Janis.
** "Early Philosophical Interpretations of General Relativity"—Thomas A. Ryckman.
** "Experiments in Physics"—Allan Franklin.
** "Holism and Nonseparability in Physics"—Richard Healey.
** "Intertheory Relations in Physics"—Robert Batterman.
** "Naturalism"—David Papineau.
** "Philosophy of Statistical Mechanics"—Lawrence Sklar.
** "Physicalism"—Daniel Sojkal.
** "Quantum Mechanics"—Jenann Ismael.
** "Reichenbach's Common Cause Principle"—Frank Artzenius.
** "Structural Realism"—James Ladyman.
** "Structuralism in Physics"—Heinz-Juergen Schmidt.
** "Symmetry and Symmetry Breaking"—Katherine Brading and Elena Castellani.
** "Thermodynamic Asymmetry in Time"—Craig Callender.
** "Time"—by Ned Markosian.
** "Uncertainty principle"—Jan Hilgevoord and Jos Uffink.
** "The Unity of Science"—Jordi Cat.
* Occam's sword.
Apple II

**Apple II** je marketinško ime više međusobno kompaktibilnih kompjutera koje je proizvodila američka tvrtka Apple između 1977. i 1993. kada se prestaja s proizvodnjom. Prva verzija Apple II kompjutera zasnovano je na mikroprocesoru MOS 6502 i zajedno s Commodore PET i Tandy TRS-80 činila je 1977. godine takozvano trojstvo s kojim nastaje industrija kućnih kompjutera. Uspjeh tog trojstva i konzole Atari 2600 izazvala je IBM da stvori svoje osobno računalo IBM PC ili PC, koje je kasnije postao standarno računalo. Sveukupno je bilo proizvedeno između 5 i 6 miliona raznih vrsta Apple kompjutera.

## Modeli
* Apple II
* Apple II Plus
* Apple II Europlus
* Apple IIe
* Apple IIc
* Apple IIGS - izgrađen oko 16 bitnog mikroprocesora WDC 65816.

## Arhitektura
Apple II je zasnovan na 8-bitnom mikroprocesoru MOS 6502 i u mnogo čemu je plod razmišljanja čelnika tvrtke Apple, da se na tržište izbaci računalo koje je jednostavno za proizvoditi te da je cijena prihvatljiva. Apple II nema nikakvih posebnih intregriranih kola za grafiku, zvuk ili neke druge funkcije, te u cijelosti je napravljen od diskretnih kola koje su lako nabavljive na tržištu. No isto tako posebna VLSI integrirana kola, usporili bi izlazak na Apple II, no i cijena njihove izrade u tim godinama bilo je neprihvatljivo za male tvrtke kao Apple.

## Klonovi
Apple II je bio skupi kompjuter, no zahvaljujući njegovom otvorenom dizajnu i korištenjem lako dostupnih integriranih sklopova, omogućilo stvaranje industrije jefinijih strojeva tj. klonova. Jedini dio koji se trebao preslikati s appleovog stroja bio je sistemski ROM (sada se uobičajeni naziv BIOS). Klonovi su pridonijeli da se Apple II proširi u mnogim zemljama gdje je njihov uvoz bio onemogućen, zabranjen (zemljame Istočnog bloka) ili su naprosto bili preskupi za potrošaće. Klonovi su se proizvodili u mnogim zemljama svijeta: SSSR, Koreja, Japan, Njemačka, Hrvatska, SAD, Kina, Tajvan... Slijedi kratki popis Apple II klonova: 
* Ivel Ultra (Jugoslavija/Hrvatska)
* Agat SSSR
* IMIKO Bugarska
* Laser 128 Kina

Sudskim sporovima tvrtka Apple uspjela je ugasiti proizvodnju Apple II klonova u SAD, Kanadi i u drugim zapadnim zemljama, jer mnogi su doslovce preslikali s Apple II računala. Drugi proizvođači su sami napisali svoj sistemski ROM, no to je nekada dovodilo do nekompatibilnosti jer tvrtka Apple je izbacivala novije inačice i često je mjenjala sadržaj sistemskog ROMa tako da bi spriječila i poskupljivala proizvodnju klonova. 

## Emulacija
Postoji veći broj emulatora za Apple II, i njihovim korištenjem moguće je pokrenuti većinu programa koja su bila dostupna za Apple II
* Apple II emulator za računala s operacijskim sustavom Windows
* Emulator Apple IIGS za OS X
* Emulator Apple IIe za OS X  

## Vanjske veze

* Web stranice o klonovima računala Apple II
* Kućna računala iz Istočnog bloka
* Povijest računala Apple II na engleskom jeziku
Ivel Ultra

**Ivel Ultra** ili **Impuls 9020** ime je za Apple II kompatibilno računalo koje je proizvodila jugoslavenska tvrtka Ivasim iz Ivanić Grada (tadašnja SR Hrvatska). Glavni dizajner ovog računala bio je Branimir Makanec. Ovo računalo je bilo kompatibilno sa Apple II, i imalo je dvije disk jedinice od 5 1/2 incha, te karticu sa Zilog Z80 mikroprocesorom što je omogućavalo korištenje CP/M operacijskog sustava te velikog broja poslovnih programa koja su bila dostupna za CP/M. Ovo računalo koristilo se u mnogim školama i fakultetima u Hrvatskoj tijekom 1980-tih. Ivel Ultra je imao operacijski sustav IDOS koji je bio kompatibilan sa Apple II DOS 3.3, ali je bio poboljšanje na originalnu inačicu, isto tako BASIC prevodilac je bio kompatibilan sa Apple BASICom no konstruktori su poboljšali mnoge rutine tako da je Ultra bila mnogo brža u izvršavanju mnogih zadataka. Inače, Ivel Ultru se moglo pokrenuti sa sljedećim operacijskim sustavima; IDOS, DOS 3.3 i CP/M i za razliku od drugih Apple II klonova na tržištu bio je veoma napredan.

## Tehnički podaci

Ivel Ultra (prvi model)
* Mikroprocesor 
** MOS 6502, takt 1.00 Mhz
** Zilog Z80
* RAM : 64Kb
* ROM: 12Kb (BASIC i sistemski monitor), dva seta znakova engleski i hrvatski 
* Grafika: 280x192 (6 boja)
** Tekst : 40x24
* Zvuk : softverski kroz ugrađeni zvučnik, 1 kanal, bolje kroz kartice za proširenje
* Ulazno/izlazne jedinice
** Tipkovnica : QWERTZ (JUS)
** 1 x disketna jedinica od 5 1/2"
* Operacijski sustav: IDOS kompatibilno sa Appleovim DOS 3.3
* 7 utora za proširenje kompatibilno sa Apple II sabirnicom

Ivel Ultra (drugi model)
* Mikroprocesor 
** MOS 6502, takt 1.00 Mhz
** Zilog Z80
* RAM : 64Kb
* ROM: 12Kb (BASIC i sistemski monitor)
* Grafika: 280x192 (6 boja)
** Tekst : 40x24
* Zvuk : softverski kroz ugrađeni zvučnik, 1 kanal, bolje kroz kartice za proširenje
* Ulazno/izlazne jedinice
** Tipkovnica : QWERTZ (JUS)
** 2 x disketna jedinica od 5 1/2"
* Operacijski sustav: IDOS kompatibilno sa Appleovim DOS 3.3
* 7 utora za proširenje kompatibilno sa Apple II sabirnicom

## Ostala računala
* Ivel Z3 - kompatibilan sa Apple IIe i CP/M. Mikroprocesori: MOS 6502, Z80, i Intel 8080, 128Kb RAM, tekst:80x40, dvije disketne jedinice, 4 seta znakova: engleski, hrvatski znakovi, ćirilica i ??
* Ivel V-100 - terminal kompatibilan sa DEC VT-100, korišteno za spajanje sa DEC VAX mini računalima
* Ivel-ICL - terminal kompatibilan sa ICL terminalima, koja su se spajala sa ICL mainframe i mini računalima

## Zanimljivosti
Ivel Ultra je također bio prikazan u drugoj seriji o Smogovcima, gdje jedan od likova sa nadimkom Bongo (inače genijalac i dijete sa paranormalnim sposobnostima) programira Ivel Ultru svojim mislima.
Apple IIGS

**Apple IIgs** je kompjuter kompanije Apple computers koji je počeo dа se izrаđuje u Sjedinjenim Američkim Držаvаmа tokom 1986. godine. 

Koristio je Western Design Center 65C816 16-bitni centrаlni mikroprocesor а RAM memorijа rаčunаrа APPLE IIgs je imаlа kаpаcitet od 128 KB, proširivo do 8 MB. 
Kаo operаtivni sistem korišten je GS / OS, ProDOS 8 & 16, DOS 3.3, Pascal UCSD, CP/M (sа Z80 kаrticom). 

Apple IIGS se nalazio u proizvodnji između 1986. i decembra 1992. godine. U tom razdoblju ih je prodano 1.25 miliona. 

## Detаljni podаci
Detаljniji podаci o rаčunаru APPLE IIgs su sljedeći:
* Proizvođаč= Apple
* Memorijа= 128 KB proširivo do 8 MB
* Porijeklo= Sjedinjene Američke Držаve
* Godinа= 1986
* Tаstаturа= odvojenа tаstаturа sа 80 tаsterа, sа numeričkom tаstаturom i konektorom zа miš
* Procesor=Western Design Center 65C816 (16 bitni)
* Frekvencijа procesorа= 2,8 MHz, prebаcivo nа 1 MHz
* RAM= 128 KB proširivo do 8 MB
* ROM= 128 KB proširivo do 1 MB
* Tekst= 40 ili 80 znаkovа x 25 linijа
* Grаfikа= 320 x 200 / 640 x 200 + Apple II grаfički modovi
* Bojа= 4096
* Zvuk= Ensoniq 32 sа 16 stereo glаsovа (+ 64 KB on chip RAM zа zvučne podаtke)
* Dimenzije= 28,5 (širinа) x 34,3 (dubinа) x 10,1 (visinа) -{cm}-.
* Portovi= 
* Operаtivni sistem= GS / OS, ProDOS 8 & 16, DOS 3.3, Pascal UCSD, CP/M (sа Z80 kаrticom)

## Vanjske veze
* http://www.old-computers.com/news/default.asp 
* Muzej ličnih rаčunаrа, Brentford, Kаnаdа  
* Informаcije o većem broju stаrih rаčunаrа 
* Veb muzej posvećen rаčunаrimа  

## Literаturа

* Apple IIgs 

## Reference
Commodore PET

**Commodore PET'' (**P**ersonal **E**electronic **T'''ansactor) je ime za 8-bitno računalo koje je razvila kanadsko/američka tvrtka Commodore International 1977. godine. U doba izlaska ovaj kompjuter je činio zajedno s Apple II i Tandy TRS-80 takozvano trojstvo s kojim se rađa industrija kućnim kompjutera. Commodore PET je bio popularan u školama sljedećih zemalja: Ujedinjeno Kraljevstvo, SAD, Kanada. Dizajner ovog računala bio je Chuck Peddle inače tvorac mikroprocesora MOS 6502, a njegov nekompaktibilni nasljednik će biti Commodore VIC-20. Commodore PET se proizvodio između 1977. i 1982. godine.
Knocked Up

**Knocked up** je američka filmska komedija snimljena 2007. godine, koju je režirao, ko-producirao i napisao Judd Apatow. Na prostorima bivše Jugoslavije je distribuiran pod naslovom **Zalomilo se**.

## Kratak sadržaj

U serdištu filmskog zapleta je lijeni Ben i ambiciozna novinarka Elison. Elison i Ben, potpuno pijani, završe u krevetu i nakon toga krene svako svojim putem. Dva mjeseca kasnije, Elison dolazi do Bena i šokira ga izjavom da je trudna. Suočena s odlukom hoće li imati dijete sama ili bolje upoznati oca, Elison odlučuje dati šansu simpatičnom, ali ne posebno odgovornom Benu koji se baš i nije planirao smiriti.

Dok se pokušavaju upoznati i ponašati kao par, imaju svojih uspona i padova, ali radosti očinjstva se polako, ali sigurno otvaraju i pred njihovim očima. Benu se s jedne strane nalaze njegovi prijatelji, koji su gotovo beskorisni, ali odani. S druge strane, on i Elison vide kako život u braku, s djecom, utiče na njenu sestru Debi, i njenog muža Pita. Njihov brak je daleko od savršenog, ali njihov pogled na njega je definitivno gorko smiješan.

Nakon obećavajućeg početka veze, Elison i Ben shvataju na težak način da baš i nisu srodne duše te prekidaju vezu. Nakon prekida, Pit i Ben odlaze na put u L- Vegas. Pod uticajem psihodeličnih gljiva shvataju šta mogu izgubiti te odluče prihvatiti odgovornost. Tokom porođaja, Elison se izvinjava Benu zbog svojih sumnji. Nakon dočeka djevojčice, par ostaje zajedno.

## Glumačka postava
* Seth Rogen - Benjamin 'Ben' Stone
* Katherine Heigl - Alison Scott
* Paul Rudd - Pete
* Leslie Mann - Debbie
* Jason Segel - Jason
* Jay Baruchel - Jay
* Jonah Hill - Jonah
* Martin Starr - Martin
* Charlyne Yi - Jodi
* Isis Apatow - Charlotte
* Maude Apatow - Sadie
* Joanna Kerns - Mrs. Scott
* Harold Ramis - Harris Stone, Benov otac
* Alan Tudyk - Jack
* Kristen Wiig - Jill
* Bill Hader - Brent
* Ken Jeong - Dr. Kuni
* J.P. Manoux - Dr. Angelo
* B. J. Novak - Ljejakr
* Mo Collins - Ženski ljekar
* Loudon Wainwright - Dr. Howard
* Adam Scott - Bolničar

## Vanjske veze
* 
* Zvanični veb sajt filma
Dobrica Milovanović

**Dobrica Milovanović** (30. 12. 1954. – ) je profesor Fakulteta inženjerskih nauka Univerziteta u Kragujevcu. U periodu 2000. - 2004. bio je potpredsednik, a u periodu 2004. - 2008., predsednik SG Kragujevca. 

Od 2008. se nalazi na mestu pomoćnika gradonačelnika Kragujevca, a iste godine je postao, kao prvi Srbin, izvestilac Kongresa Saveta Evrope za stanje demokratije u zemljama članicama (Belgija i Nemačka). Kao član Kongresa Saveta Evrope bio je posmatrač na izborima u Jermeninji, Izraelu i Azerbejdžanu, kao i predstavnik Kongresa na nekoliko evropskih konferencija o budućnosti demokratije, decentralizaciji, evropskim integracijama, itd.

Organizovao je promociju grada Kragujevca u Savetu Evrope u Strazburu (oktobar 2009), prvo zasedanje Kongresa u jugoistočnoj Evropi (Kragujevac, jul 2010), kao i sastanak Radne grupe za Zapadni Balkan Komiteta evropskih regiona (Kragujevac, maj 2011). Potpredsednik je evropske asocijacije agencija lokalne demokratije (ALDA) i član Odbora za međunarodnu saradnju Stalne konferencije gradova i opština Srbije.

## Vanjske veze
* [Srbin kontroliše demokratiju u Belgiji, [Danas (Srbija)|Danas]]
18.

Godina **18.** (**[[rimske brojke|XVIII]]**) bila je redovna godina koja počinje u subotu u julijanskom kalendaru. U svoje vrijeme je bila poznata kao **Godina konzulstva Augusta i Cezara** ili, rjeđe, **godina 771. ''[[Ab urbe condita]]***. Oznaka "18." za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavna metoda za imenovanje godina.

__NOTOC__
== Događaji ==
* Car [[Tiberije]] i [[Germanicus|Germanik]] služe kao [[Popis konzula ranog Rimskog Carstva|rimski konzuli]].
* zima – Germanik dolazi u [[Syria (rimska provincija)|Sirjju]] kao vrhovni komandant vojske na [[Rimsko Carstvo|rimskom Istoku]].
* [[Gnaeus Calpurnius Piso|Gnej Kalpurnije Pizon]], rimski guverner Sirije, odbija Germanikovo naređenje da mu pošalje sebi podređene [[rimska legija|legije]] - među kojima su [[Legio VI Ferrata]] i [[Legio X Fretensis]] - u [[Kraljevina Armenija|Armeniju]] kako bi podržali planirano [[krunisanje]] pro-rimskog kralja [[Artaksija III|Artaksije III]].
* *Vexillatio* - jedna od jedinica [[Legio III Augusta|Legio III *Augusta'']] - je uništena prilikom zasjede u Africi.
* Germanski poglavica Arminije uništava Markomansko kraljevstvo.
* Velike poplave Žute rijeke potiču kineske seljake da započnu veliku pobunu protiv vlasti cara Wang Manga, koji protiv pobunjenika šalje vojsku od 100.000 ljudi. Pobunjenici, nastojeći da se u metežu bitku što više razlikuju od neprijatelja, počinju bojati svoje obrve u crveno, zbog čega je njihova vojska dobila nadimak "Crvene obrve" ili Chimei.
* Germanik sklapa mirovni ugovor s partskim kraljem Artabanom II, koji je službeno priznat i za kralja i za "prijatelja Rima".
* U Indiji Indo-Parti preuzimaju nadzor nad Taksilom.

## Rođenja
*

## Smrti
* Ovidije, rimski pjesnik (ili 17)
* Yang Xiong, kineski filozof, pisac i pjesnik (r. 53. pne.)

## Napomene i reference

## Vanjske veze
* http://www.nndb.com/people/956/000087695/
* http://www.csun.edu/~hcfll004/augdates.html
* http://www.roman-empire.net/emperors/augustus.html 
* http://www.the-romans.co.uk/timelines/augustus.htm